आजकल वोट बैंक की ही राजनीति होती है। इसे धंधा बना लिया गया है। इसलिए नेता किसी भी जाति या धर्म को खुश करने के लिए किसी अन्य जाति या धर्म के खिलाफ टीका-टिप्पणी कर देते हैं। साफ है, इससे एक खास वर्ग का क्षणिक समर्थन तो मिल सकता सकता है, परंतु इससे देश का किसी भी तरह का भला नहीं हो सकता है। जो नेता आम आदमी के प्रतीक बनते हैं, उनसे यह आशा की जाती है कि वे अपनी बात बड़ी जिम्मेदारी के साथ कहेंगे, इसलिए नेताओं को उनकी बात के क्या अच्छे-बुरे प्रभाव समाज पर पड़ेंगे, इसके बारे में भी सोच लेना चाहिए।